
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 734 

28 Αυγούστου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του Νομικού Προσώπου με την επωνυμία 
«Σχολική Επιτροπή Δημοτικών Σχολείων και Νηπια¬ 
γωγείων Πλάκας - Τριοβασάλων» του Δήμου Μήλου 

Ν. Κυκλάδων. 

Κατάργηση του Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπια¬ 
γωγείου Τρυπητής» του Δήμου Μήλου Ν. Κυκλά¬ 
δων. 

Έγκριση Οργανισμού Εσωτερικής Υπηρεσίας της Κοι¬ 
νοτικής Επιχ/σης Ύδρευσης - Αποχέτευσης ΟίαςΝ. 
Κυκλάδων . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2098 Π) 

Τροποποίηση του Νομικού Προσώπου με την επωνυμία 

«Σχολική Επιτροπή Δημοτικών Σχολείων και Νηπιαγω¬ 
γείων Πλάκας - Τριοβασάλων» του Δήμου Μήλου Ν. 

Κυκλάδων. 

Η ΠΕΡΙΦ/ΚΗ ΔΙΕΥΘΥΝΤΡΙΑ Ν. ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/8Θ) όπως αντικαταστάθηκαν με 
τις παρ. 12, 13 και 14 του Ν. 2307/Θ5. 

2. Τις όμοιες του άρθρου 5 του Ν. 1894/90 «Για την 
Ακαδημία Αθηνών και άλλες διατάξεις». 

3. Την 11472/18.9.91 απόφαση του Νομάρχη Κυκλά¬ 
δων με την οποία συστάθηκε στο Δήμο Μήλου ίδιο Νομικό 
Πρόσωπο με την επωνυμία «Σχολική Επιτροπή Δημοτικών 
Σχολείων και Νηπιαγωγείων Πλάκας - Τριοβασάλων» 
(ΦΕΚ 847 - τ.Β’/16.10.91). 

4. Την 8/95 απόφαση του Δημοτικού Συμβουλίου Μή¬ 
λου με την οποία τροποποιεί την 3Θ/91 προγενεστέρα 
του, αποφασίζουμε: 

1. Τροποποιούμε την παρ. 1 της 11472/18.9.91 από¬ 
φαση του Νομάρχη Κυκλάδων: 

Α. Ως προς την επωνυμία του Νομικού Προσώπου από 
«Σχολική Επιτροπή Δημοτικών Σχολείων και Νηπιαγω¬ 
γείων Πλάκας - Τριοβασάλων» σε «Σχολική Επιτροπή Δη¬ 


μοτικού Σχολείου Πλάκας - Τριοβασάλων και Νηπιαγω¬ 
γείων Πλάκας, Τριοβασάλων, Τρυπητής». 

Β. Ως προς τη διοίκηση του Νομικού Προσώπου, το Νο¬ 
μικό Πρόσωπο διοικείται από εννεαμελές διοικητικό Συμ¬ 
βούλιο τα μέλη του οποίου με τους αναπληρωτές τους ορί¬ 
ζονται από το Δημοτικό Συμβούλιο. 

2. Τροποποιούμε την παρ. 3 της 11472/18.9.91 από¬ 
φαση του Νομάρχη Κυκλάδων και ορίζουμε ότι ο Πρόε¬ 
δρος του Διοικητικού Συμβουλίου του Νομικού Προσώπου 
είναι το μέλος που ορίζεται από τον Δήμαρχο Μήλου. 

Κατά τα λοιπά ισχύει η 11472/18.9.91 απόφαση του 
Νομάρχη Κυκλάδων. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μήλου 
ύψους 1.200.000 δρχ. για το 1995 και έχει γραφτεί σχε¬ 
τική πίστωση στο ΚΑ 211.9 του Προϋπολογισμού του Δή¬ 
μου για το οικ. έτος 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 27 Ιουλίου 1995 

Η Περιφ/κή Δ/ντρια 
ΕΥΦΗ Δ. ΜΗΤΩΣΗ 

♦- 

Αριθ. 8709 (2) 

Κατάργηση του Νομικού Προσώπου με την επωνυμία 

«Σχολική Επιτροπή Δημοτικού Σχολείου και Νηπιαγω¬ 
γείου Τρυπητής» του Δήμου Μήλου Ν. Κυλάδων. 

Η ΠΕΡΙΦ/ΚΗ ΔΙΕΥΘΥΝΤΡΙΑ Ν. ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως αντικαταστάθηκαν με 
τις παρ. 12, 13 και 14 του Ν. 2307/95. 

2. Την 68/95 απόφαση του Δημοτικού Συμβουλίου Μή¬ 
λου, αποφασίζουμε: 

Το Νομικό Πρόσωπο με το άνομα «Σχολική Επιτροπή 
Δημοτικού Σχολείου και Νηπιαγωγείου Τρυπητής» του Δή¬ 
μου Μήλου που είχε συσταθεί με την «11471/18.9.91» 
απόφαση του Νομάρχη Κυκλάδων (ΦΕΚ 8241/τΒ’/ 
10.10.91) καταργείται. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Ερμούπολη, 27 Ιουλίου 1Θ95 

Η Περιφ/κή Δ/ντρο 
ΕΥΦΗ Δ. ΜΗΤΩΣΗ 

-♦- 

Αριθ. 5748 (3) 

Έγκριση Οργανισμού Εσωτερικής Υπηρεσίας της Κοινοτι¬ 
κής Επιχ/σης Ύδρευσης - Αποχέτευσης ΟΙας Ν. Κυ¬ 
κλάδων. 

Η ΠΕΡΙΦ/ΚΗ ΔΙΕΥΘΥΝΤΡΙΑ Ν. ΚΥΚΛΑΔΩΝ 
Έχοντας υπόψη: 

1. Το Π.Δ. 69/21.3.94 περί συστάσεως Κοινοτικής 
Επιχ/σης Ύδρευσης Αποχ/σης Οίας (ΦΕΚ 53/ΤΑ/94). 

2. Τις διατάξεις του άρθρου 7 του Ν. 1069/80 «περί κι¬ 
νήτρων για την ίδρυση Επιχ/σεων Ύδρευσης και Αποχ/ 
σεις». 

3. Το Π.Δ. 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες (ΦΕΚ 118/ΤΑ/ 
10.5.89). 

4. Τις διατάξεις της παρ. 14 του άρθρου 6 του Ν. 2307/ 
95. 

5. Την αριθ. 18/95 απόφαση του Δ.Σ. της Κοινοτικής 
Επιχ/σης Ύδρευσης - Αποχέτευσης ΟΙας με την οποία 
συντάχθηκε ο ΟΕΥ της Επιχ/σης. 

6. Την αριθ. 39/95 γνώμη του Κοινοτικού Συμβουλίου 
ΟΙας. 

Εγκρίνουμε την 18/95 απόφαση του Δ.Σ. της Κοινοτι¬ 
κής Επιχ/σης Ύδρευσης - Αποχέτευσης ΟΙας με την 
οποία συντάχθηκε ο Οργανισμός Εσωτερικής Υπηρεσίας 
όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΑΠΟΧΕΤΕΥΣΗΣ ΟΙΑΣ 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Αντικείμενο του Ο.Ε.Υ. 

1. Το πάσης φύσεως προσωπικό της επιχείρησης διέπε- 
ται από τον παρόντα Ο.Ε.Υ. 

Ειδικότερα ο Ο.Ε.Υ. καθορίζει την οργάνωση, τη σύν¬ 
θεση και την αρμοδιότητα των υπηρεσιών, τον αριθμό των 
θέσεων του πάσης φύσεως προσωπικού ανάλογα με τις 
ανάγκες της επιχείρησης, την κατά μισθολογικά κλιμάκια 
κατανομή των θέσεων αυτών κατά ομάδα ειδικοτήτων και 
ανάλογα με την βαθμίδα εκπαίδευσης, τις αποδοχές, τον 
τρόπο πρόσληψης και απόλυσης και το αρμόδιο προς 
τούτο όργανο (άρθρο 7 Ν, 1069/80), όπως και κάθε άλλο 
θέμα σχετικό με την υπηρεσιακή κατάσταση του προσωπι¬ 
κού. 

2. Το κατά την προηγούμενη παράγραφο προσωπικό 
της επιχείρησης συνδέεται αυτή με σύμβαση εξαρτημένης 
εργασίας ιδιωτικού δικαίου. 


"Αρθρο 2 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση γίνεται: α) Για την πλή¬ 
ρωση των προβλεπομένων οργανικών θέσεων από τον πα¬ 
ρόντα Οργανισμό Εσωτερικής Υηπρεοΐας. β) Για κάλυψη 
παροδικών αναγκών. 

ΚΕΦΑΛΑΙΟ Β" 

Οργάνωση - Σύνθεση Αρμοδιότητες Υπηρεσιών. 

Αρθρο 3 

Βασική Διάρθρωση Υπηρεσιών 

Η Κ.Ε.Υ.Α. Οίας αποτελείται από τις εξής Υπηρεσίες, 
συμπεριλαμβανομένου του Προέδρου του Δ.Σ. Γ ραφείο 
Προέδρου Δ.Σ. 
α. Δ/νση Υπηρεσιών, 
β. Οικονομική και Διοικητική Υπηρεσία, 
γ. Τεχνική Υπηρεσία. 

Άρθρο 4 

Κάθε Υπηρεσία αποτελείται από τα εξής τμήματα, γρα¬ 
φεία και συνεργεία: 

1. ΔΙΕΥΘΥΝΣΗ ΥΠΗΡΕΣΙΩΝ. 

Γ ραφείο Διευθυντή Υπηρεσιών. 

Στη Διεύθυνση υπάγονται επίσης ο Νομικός Σύμβουλος 
και οι τυχόν εξωτερικοί σύμβουλοι που είναι δυνατόν να 
χρησιμοποιηθούν. 

2. ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ. 
Γραφείο Προϊσταμένου. 

Τμήμα Διοίκησης και Οικονομικής Μέριμνας. 

Ταμείο. 

3. ΤΕΧΝΙΚΗ ΥΠΗΡΕΣΙΑ 
Γραφείο Προϊσταμένου. 

Τμήμα Η/Μ εξοπλισμού. 

Συνεργείο Ύδρευσης - Αποχέτευσης. 

Τμήμα Υγειονομικού Ελέγχου - Βιολογικός καθαρι¬ 
σμός. 

Άρθρο 5 

Διοικητική ιεραρχία ΚΕΥΑ ΟΙας 

Η Διοικητική ιεραρχία της ΚΕΥΑ Οίας διαιρείται στις 
ακόλουθες βαθμίδες: 

1 η βαθμίδα ιεραρχίας: Διευθυντής Υπηρεσιών. 

2η βαθμίδα ιεραρχίας: Προϊστάμενοι Υπηρεσιών. 

3η βαθμίδα ιεραρχίας: Υπεύθυνοι Τμημάτων. 

4η βαθμίδα ιεραρχίας: Υπεύθυνοι Γραφείων και Συνερ¬ 
γείων. 

Οι βαθμίδες ιεραρχίας καλύπτονται ως εξής: 
α) Δ/ντής Υπηρεσιών ΚΕΥΑ Οίας: Σύμφωνα με τις δια¬ 
τάξεις της εκάστοτε ισχυούσης νομοθεσίας «Περί Δημοτι¬ 
κών Επιχειρήσεων Ύδρευσης και Αποχέτευσης» και τα 
προβλεπόμενα από τον Οργανισμό Εσωτερικής Υπηρε¬ 
σίας της ΚΕΥΑ Οίας. 

β) Προϊστάμενοι Υπηρεσιών: Σύμφωνα με πς αποφά¬ 
σεις του Δ.Σ. της ΚΕΥΑ Οίας. 

γ) Υπεύθυνοι Τμημάτων: Σύμφωνα με τις αποφάσεις 
του Δ.Σ. της ΚΕΥΑ Οίας μετά από πρόταση του Δ/ντη 
Υπηρεσιών της ΚΕΥΑ Οίας. 
δ) Υπεύθυνοι Γ ραφείων και Συνεργείων: Σύμφωνα με 

τις αποφάσεις του Δ/ντή Υπηρεσιών της ΚΕΥΑ Οίας. 

Άρθρο θ 

Αρμοδιότητες Υπηρεσιών 

1. ΔΙΕΥΘΥΝΣΗ ΥΠΗΡΕΣΙΩΝ. 

α. Διευθυντής Υπηρεσιών. 

Υπεύθυνος για τη Διεύθυνση και το συντονισμό της λει¬ 
τουργίας της επιχείρησης, σύμφωνα με τις διατάξεις της 
εκάστοτε ισχύουσας νομοθεσίας. Ακόμα είναι υπεύθυνος 
και για τα παρακάτω: 

Την εισήγηση για πρόσληψη τακτικού και έκτακτου 
προσωπικού, για προσωρινή απασχόληση ορισμένου χρό¬ 
νου, για την κάλυψη εκτάκτων αναγκών, σύμφωνα με το 
άρθρο 8. 

Την εισήγηση για συνεργασία με εξωτερικούς Συμβού¬ 
λους για την κάλυψη έκακτων αναγκών, σχεδιασμού, προ¬ 
γραμματισμού, προδιαγραφών κ.λπ. 

Επιλέγει και προτείνει για έγκριση στο Διοικητικό Συμ¬ 
βούλιο της ΚΕΥΑ Οίας τους υπευθύνους των τμημά¬ 
των. 

Επιλέγει τους υπεύθυνους γαρφεΐων και συνεργείων. 

Παρακολουθεί την πρόοδο του συνόλου των ενεργειών 
της ΚΕΥΑ με τη βοήθεια ενημερωτικών σημειωμάτων που 
σε τακτά διαστήματα θα υποβάλλουν οι υπεύθυνοι των 
τμημάτων. 

Την ανάπτυξη και διατήρηση ενός υψηλού επιπέδου πα¬ 
ροχής υπηρεσιών από το προσωπικό της επιχείρησης που 
σχετίζονται με τη δημόσια υγεία, τη ρύπανση του περιβάλ¬ 
λοντος, την ελαχιστοποίηση των προβλημάτων, που θα 
προκαλούνται στους δημότες από την κατασκευή, λει¬ 
τουργία και συντήρηση των συστημάτων ύδρευσης - απο¬ 
χέτευσης - επεξεργασίας αποβλήτων. 

Την εισήγηση στο Διοικητικό Συμβούλιο της ΚΕΥΑ Οίας 
των βραχυπρόθεσμων - μεσομακροπρόθεσμων και μα- 
κρορόθεσμων προγραμμάτων επενδύσεων της ΚΕΥΑ 
Οίας. 

Εισηγείται στο Διοικητικό Συμβούλιο της ΚΕΥΑ τον κα¬ 
θορισμό της τιμολογιακής πολιτικής της επιχείρησης. 

Παρακολουθεί την εργατικότητα και την απόδοση του 
προσωπικού και εφαρμόζει αυστηρά και δίκαια τα δικαιώ¬ 
ματα και τις υποχρεώσεις του που έχει από τον παρόντα 
Ο.Ε.Υ. έχοντας την διοίκηση του προσωπικού. 

Φροντίζει για την εκτέλεση των αποφάσεων του Διοικη¬ 
τικού Συμβουλίου της ΚΕΥΑ Οίας. 

Εισηγείται τις προαγωγές του προσωπικού, θέτοντας 
στην διάθεση του Διοικητικού Συμβουλίου τους ατομικούς 
και υπηρεσιακούς φακέλους. 

Επιμελείται της σύνταξης του προϋπολογισμού εσόδων 
και εξόδων της επιχείρησης καθώς και τυχόν τροποποιή¬ 
σεων που απαιτούνται. 

Επιμελείται της σύνταξης του ετησίου απολογισμού - 
ισολογισμού της επιχείρησης. 

Επιμελείται της εσωτερικής μετακίνησης του προσωπι¬ 
κού μεταξύ των διαφόρων θέσεων της ΚΕΥΑ ανάλογα με 
τις ανάγκες της επιχείρησης. 

Φροντίζει για την επίλυση αμφισβητήσεων περί των 
ορίων των αρμοδιοτήτων της κάθε υηπρεσίας. 

Γενικά ο διευθυντής Υπηρεσιών είναι υπεύθυνος και 
υπόλογος απέναντι στο Διοικητικό Συμβούλιο της ΚΕΥΑ 
Οίας για την εύρυθμη λειτουργία της επιχείρησης. 


Αρμοδιότητες Νομικού Συμβούλου. 

Ο Νομικός Σύμβουλος της ΚΕΥΑ Οίας ασχολείται με 
κάθε είδους Νομικές υποθέσεις της επιχείρησης και είναι 
υποχρεωμένος να γνωματεύει για κάθε θέμα που παρου¬ 
σιάζεται. 

Ενημερώνει τις Υπηρεσίες της Επιχείρησης επί των δια¬ 
τάξεων της νομοθεσίας και νομολογίας σε θέματα που τις 
αφορούν. 

Παρέχει Νομική υπηστήριξη κατά την κατάρτιση των 
κάθε είδους συμβάσεων, ιδιωτικών συμφωνητικών, διακη¬ 
ρύξεων (προμήθειες, παραγγελίες, εργολαβίες, μισθώ¬ 
σεις κ.λπ.). 

Εξωτερικοί Σύμβουλοι. 

Οι Εξωτερικοί Σύμβουλοι (Οικονομολόγος, Τεχνικός, 
Χημικός, Προγραμματιστής κ.λπ.) παρέχουν στην Επιχεί¬ 
ρηση εξειδικευμένες εργασίες με βάση τη σχετική σύμ¬ 
βαση ανάθεσης έργου από την Επιχείρηση. 

2 . ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΗΠΡΕΣΙΑ. 

α. Προϊστάμενος. 

Συντονίζει τις εργασίες της οικονομικής και Διοικητικής 
Υπηρεσίας σε συνεργασία με τους υπευθύνους των τμη¬ 
μάτων, παρακολουθεί την λειτουργία τους και είναι προ¬ 
σωπικά υπεύθυνος και υπόλογος απένταντι στον Διευθυ¬ 
ντή Υπηρεσιών για κάθε ανωμαλία που έχει σχέση με την 
λειτουργία της οικονομικής και διοικητικής υπηρεσίας. 

Διεκπεραιώνει κάθε θέμα που αφορά την υπηρεσιακή 
κατάσταση του προσωπικού. 

Φροντίζει για την σύνταξη και παρακολούθηση του 
προϋπολογισμού, παρακολουθεί μελετά και συντάσει 
στατιστικά στοιχεία για τα οικονομικά της επιχείρησης. 

Όταν είναι αναγκαίο συνεργάζεται με τον Προϊστάμενο 
της Τεχνικής Υπηρεσίας. 

Είναι υπεύθυνος της Οικονομικής διαχείρισης και στην 
αρμοδιότητά του: 

Η τήρηση των λογιστικών βιβλίων, λογαριασμών, λογι¬ 
στικών καταστάσεων τέλους χρήσης, μητρών και εκθέ¬ 
σεων προς τον Δ/ντή Υπηρεσιών σύμφωνα με το Λογι¬ 
στικό σχέδιο που εφαρμόζει η ΚΕΥΑ Οίας. 

Σύνταξη ισοζυγίων - Ισολογισμών. 

Εκαθάριση - έλεγχος παραστατικών και έκδοση σχετι¬ 
κών ενταλμάτων πληρωμής για κάθε είδους δαπάνες. 

Κοστολόγηση και τιμολόγηση παρεχομένων υπηρε¬ 
σιών. 

Σύνταξη αναφορών για την πληροφόρηση του Διοικητι¬ 
κού Συμβουλίου και του Δ/ντή Υπηρεσιών σχετικά με την 
οικονομική διαχείριση. 

Παρακολούθηση της εξέλιξης του οικονομικού προ¬ 
γράμματος. 

Εισηγήσεις τροποποιήσεων προϋπολογιστικών και οικο¬ 
νομικών μεγεθών. 

Επίσης είναι υπεύθυνος σε θέματα προσωπικού και συ¬ 
γκεκριμένα για: 

Αποδοχές - χορήγηση επιδομάτων - οδοιπορικά έξοδα 
κ.λπ. του προσωπικού. 

Την εν γένει υπηρεσιακή κατάσταση και απόλυση του 
προσωπικού. 

Την υπερωριακή απασχόληση και αμοιβή. 

Την υγειονομική περίθαλψη και νοσηλεία του προσωπι¬ 
κού. 

Έκδοση μισθοδοτικών καταστάσεων, προκαταβολών 
κ.λπ. 

Παραλαβή και διεκπεραίωση των αιτήσεων του προσω¬ 
πικού. 

Ενημέρωση του προσωπικού για θέματα που το αφο¬ 
ρούν. 

Λήψη μέτρων για πρόληψη εργατικών ατυχημάτων, 
όπως επίσης και μέτρα υγιεινής που σχετίζονται με την 
υγεία του προσωπικού. 

Παρακολούθηση της σύνθεσης του ανθρωπίνου δυναμι¬ 
κού. 

Ακόμα έχει αρμοδιότητα σε θέματα προμηθειών - δια¬ 
χείρισης: 

Συγκέντρωση παραγγελιών για αγορές εξοπλισμού και 
υλικού όλων των τμημάτων και εκτέλεση παραγγελιών. 

Συνεννοήσεις με τους προμηθευτές για την εκτέλεση 
των παραγγελιών. 

Τέλος επιμελείται των δημοσίων σχέσεων: 

Την διευκόλυνση των δημοτών στις συναλλαγές τους με 
την ΚΕΥΑ Οίας. 

Την αποστολή ενημερωτικών εντύπων. 

Την λήψη παραπόνων ειδοποιήσεων, βλαβών κ.λπ. 

Την παρακολούθηση και ενημέρωση της βιβλιοθήκης 
της ΚΕΥΑ. 

Την παρακολούθηση του ημερήσιου και περιοδικού τύ¬ 
που. 

β) Τμήμα Διοίκησης κοι Οικονομικής Μέριμνας. 

Επιμελείται των εξής θεμάτων: 

Εσόδων 

Γραμματείας Διεύθυνσης και Διοικητικού Συμβουλίου 
και 

Αρχείου. 

Αναλυτικότερα: 

. Έσοδα 

Τήρηση των διαδικασιών ετοιμασίας και έκδοσης παρα¬ 
στατικών των λογαριασμών και την αποστολή των στους 
καταναλωτές για τη διενέργεια κόθε είδους εισπράξεων 
από την κατανάλωση νερού, τη χρήση υπονόμων κ.λπ. 

Βεβαίωση εσόδων. 

Ελεγχος και τήρηση μητρώου καταναλωτών. 

Λήψη αιτήσεων νέων συνδέσεων. 

Επίλυση προβλημάτων σχετικά με κατανάλωση νε¬ 
ρού. 

Γραμματεία Διεύθυνσης και Διοικητικού Συμβουλίου. 

Συγκέντρωση των αναγκαίων στοιχείων προς ενημέ¬ 
ρωση του προέδρου και των Μελών του Διοικητικού Συμ¬ 
βουλίου και της εν γένει προπαρασκευής των θεμάτων για 
την εκπλήρωση των καθηκόντων τους. 

Καταχώρηση των αποφάσεων του Δ.Σ. σε ειδικό βιβλίο, 
που αριθμείται και υπογράφεται από τον Πρόεδρο του 
Δ.Σ. 

Σε περίπτωση χρησιμοποίησης μαγνητοφωτικής συ¬ 
σκευής για την μαγνητοφώνηση των πρακτικών, επιμελεί¬ 
ται της μαγνητοφώνησης και απομαγνητοφώνησής 
τους. 

Κοινοποίηση των αποφάσεων του Διοικητικού Συμβου¬ 
λίου ως και κάθε εργασίας σχετικής με τη συγκρότηση, 
λειτουργία κ.λπ„ της ΚΕΥΑ Οίας. 

Προπαασκευή των θεμάτων, για την άσκηση των αρμο¬ 
διοτήτων του Δ/ντή Υπηρεσιών. 

Κάθε εργασία σχετική με την ενάσκηση των αρμοδιοτή¬ 
των των Δ/ντών των Υπηρεσιών της ΚΕΥΑ Οίας. 

Δακτυλογράφηση αλληλογραφίας και αναφορών Διοι¬ 


κητικού Συμβουλίου και των υπηρεσιών, της επιχείρη¬ 
σης. 

Αρχείο 

Η διακίνηση της εισερχόμενης αλληλογραφίας και διεκ¬ 
περαίωση της εξερχόμενης αλληλογραφίας. 

Η οργάνωση, τήρηση, ταξινόμηση του γενικού αρχείου 
της ΚΕΥΑ Οίας. 

Η τήρηση φακέλλων δικαστικών υποθέσεων της επιχεί¬ 
ρησης. 

Ταμείο 

Εισπράξεις λογαριασμών της ΚΕΥΑ Οίας. 

Πληρωμές δαπανών. 

Τήρηση βιβλίου Ταμείου. 

Παρακολούθηση τραπεζικών λογαριασμών. 

Σύνταξη προγράμματος ρευστότητας. 

3. ΤΕΧΝΙΚΗ ΥΠΗΡΕΣΙΑ 

α. Προϊστάμενος. 

Στον Προϊστάμενο της Τεχνικής Υπηρεσίας ανατίθεται 
η μέριμνα για την κανονική λειτουργία και συντήρηση της 
μονάδας αφαλάτωσης νερού, καθώς και του λοιπού μηχα¬ 
νολογικού εξοπλισμού. 

Συντονίζει τις τεχνικές εργασίες σε συνεργασία με τους 
υπεύθυνους των Τμημάτων, παρακολουθεί την λειτουργία 
τους και είναι προσωπικά υπεύθυνος και υπόλογος απένα¬ 
ντι στο Δ/ντή των υπηρεσιών για κάθε ανωμαλία που έχει 
σχέση με την εκτέλεση έργων, την έγκυρη προμήθεια υλι¬ 
κών και λοιπών ειδών, τη διακίνηση των υλικών αποθήκης, 
την λειτουργία και συντήρηση των ηλεκτρομηχανολογικών 
εγκαταστάσεων του εργοστασίου αφαλάτωσης και των δι¬ 
κτύων ύδρευσης και αποχεύτευσης. 

Συντάοει μελέτες. 

Εποπτεύει την εκπόνηση κάθε μελέτης και την εκτέ¬ 
λεση έργου της επιχείρησης και γενικά ασχολείται με θέ¬ 
ματα Τεχνικής φύσεως σύμφωνα με τις εντολές της Δ/ 
νσης Υπηρεσιών. 

Φροντίζει για τη σύνταξη του σχεδίου του ετήσιου τεχνι¬ 
κού προγράμματος σύμφωνα με τις εντολές της Δ/νσης 
Υπηρεσιών επίσης προβαίνει σε: 

Τεχνοοικονομικές εκτιμήσεις. 

Κοστολόγηση και επικαιροποίηση λογαριασμών. 

Πρόγραμμα μηνιαίας βάρδιας, εργοστασίου αφαλάτω¬ 
σης και συνεργείων δικτύων. 

Καταρτισμό χρονικού προγράμματος ομάδας αμέσου 
επεμβάσεως. 

Εισήγηση τρόπου δημοπράτησης. σύνταξη συμβάσεων, 
διενέργεια διαγωνισμών. 

Ανάπτυξη υγειών υπηρεσιακών σχέσεων με τους ανα- 
δόχους των έργων. 

Επίβλεψη των εργασιών που εκτελούνται από την ΚΕΥΑ 
Οίας ή από εργολάβους. 

Ελεγχο εφαρμογής των επιθυμητών προδιαγραφών και 
χρονοδιαγραμμάτων. 

Παραλαβή προσωρινή ή και οριστική των έργων και 
εντολή πληρωμής προς το λογστήριο. 

Φροντίζει για τη λεπτομερή τήρηση των σχεδίων που 
έχουν σχέση με το δίκτυο ύδρευσης και αποχέτευσης και 
την ενημέρωσή τους για κάθε μεταβολή. 

Παρακολουθεί την εργατικότητα και απόδοση του προ¬ 
σωπικού που εργάζεται στα Τεχνικά Τμήματα και κάθε 
χρόνο κάνει έκθεση για την ποιότητα εργασίας του κάθε 
ενός. Την έκθεση αυτή την υποβάλλει στη Δ/νση Υπηρε¬ 
σιών. 

Τηρεί και ενημερώνει τον πίνακα Προγραμματισμού των 
έργων και εργασίες που εκτελούνται. 

Παρακολουθεί την κίνηση στα είδη αποθήκης. 

Έχει υποχρέωση να επιβλέπει υπεύθυνα και σύμφωνα 
με τις ανάγκες της Υπηρεσίας για την κανονική λειτουργία 
της Τεχνικής Υπηρεσίας. 

Τμήμα Η/Μ εξοπλισμού 

Την καλή λειτουργία των αντλιοτασίων για την εξασφά¬ 
λιση της συνεχούς ροής του νερού στο δίκτυο της κοινότα¬ 
τος όλο το 24ωρο. 

Την καλή λειτουργία των αντλιοστασίων για την διοχέ¬ 
τευση από τις τοπικές δεξαμενές των λυμάτων της κοινό¬ 
τητας ΟΙας στο κεντρικό αποχετευτικό δίκτυο μέχρι της 
εισόδου των στο εργοστάσιο επεξεργασίας λυμάτων. 

Την διατήρηση στις δεξαμενές των αναγκαίων αποθε¬ 
μάτων νερού. 

Συντήρηση και επισκευή δεξαμενών δικλείδων και ειδι¬ 
κών εξαρτημάτων των δικτύων. 

Προγραμματισμός και εκτέλεση εργασιών συντήρησης 
Η/Μ εξοπλισμού. 

Εκτέλεση εργασιών επισκευής Η/Μ εξοπλισμού είτε σε 
κεντρικά σημεία είτε επιτόπου. 

Τήρηση ημερολογίου συντήρησης και συμβάντων. 

Το τμήμα είναι επίσης υπεύθυνο για την αποθήκη και 
συγκεκριμένα: 

Παραλαβή παραγγελθέντων υλικών και μηχανημάτων σε 
συνεργασία με το ανάλογο τμήμα της επιχείρησης. 

Αποθήκευση παραληφθέντων. 

Έλεγχος σποθηκευμένων ποσοτήτων σύμφωνα με τα 
προγράμματα προμηθειών. 

Τήρηση αρχείου αγορών προμηθειών. 

Τήρηση βιβλίου αποθήκης και απογραφής. 

Συνεργείο Ύδρευσης - Αποχέτευσης. 

Ύδρευσης. 

Εκτέλεση εργασιών συντήρησης, αντικατάστασης, επέ¬ 
κτασης, και λειτουργίας δικτύου ύδρευσης. 

Επισκευή βλαβών. 

Κατασκευή μικρών έργων απαραίτητων για την καλύ¬ 
τερη λειτουργία των δικτύων και την εξυπηρέτηση των δη¬ 
μοτών. 

Κατασκευή των συνδέσεων νέων παροχών. 

Έλεγχος και επισκευή των υδρομέτρων. 

Τοποθέτηση νέων υδρομέτρων. 

Καταμέτρηση κατανάλωσης νερού. 

Διακοπές και επαναφορές συνδέσεων. 

Τήρηση λεπτομερούς αρχείου εργασιών. 

Εισήγηση για αγορά νέων υλικών. 

Πληροφόρηση των υπολοίπων υπηρεσιών της Επιχείρη¬ 
σης οπότε απαιτείται. 

Αποχέτευσης. 

Εκτέλεση εργασιών λεπτομερούς συντήρησης επέκτα¬ 
σης και αντικατάστασης δικτύου αποχέτευσης. 

Επισκευή βλαβών. 

Κατασκευή των συνδέσεων με τους υπονόμους. 

Καθαριότητα φρεατίων και υπονόμων. 

Κατασκευή οικοδομικών εργασιών. 

Τήρηση λεπτομερούς αρχείου εργασιών. 

Συντήρηση και επισκευή δικτύου αποχέτευσης. 


Τμήμα Υγειονομικού Ελέγχου - Βιολογικός καθαρισμός 

Χημική - Φυσική και μικροβιολογική ανάλυση των δειγ¬ 
μάτων του πόσιμου νερού και των αποβλήτων από δείγ¬ 
ματα που συλλέγει όπως προβλέπονται από τις υγειονομι¬ 
κές διατάξεις. 

Φροντίδα για τον καθαρισμό του νερού ή και την απολύ¬ 
μανσή του. 

Τήρηση βιβλίου για τις εξετάσεις του νερού. 

Φροντίδα για την καλή λειτουργία του εργαστηρίου και 
τον εφοδιασμό του με τα κατάλληλα όργανα και υλικά και 
την κανονική χλωρίωση του νερού. 

Συνεχής παρακολούθηση των χασρκτηριστικών των λυ¬ 
μάτων τόσο κατά την είσοδο όσο και στην έξοδο των εγκα¬ 
ταστάσεων επεξεργασίας. 

Τήρηση αρχείου στοιχείων σχετικά με την εκτέλεση ερ¬ 
γασιών λειτουργίας και συντήρησης των εγκαταστάσεων 
επεξεργασίας λυμάτων. 

Παρουσίαση των αποτελεσμάτων λειτουργίας και συ¬ 
ντήρησης στη Δ/νση Υπηρεσιών της ΚΕΥΑ Οίας κατά χρο¬ 
νικά διαστήματα που θα καθορίζονται από το Δ.Σ. της 
ΚΕΥΑ. 

ΚΕΦΑΛΑΙΟ Γ 
ΘΕΣΕΙΣ ΕΡΓΑΣΙΑΣ 
Αρθρο 7 

Οι θέσεις του προσωπικού της επιχείρησης καθορίζο¬ 
νται κατά κατηγορίες και ειδικότητες ανάλογα με τη φύση 
των παρεχομένων υπηρεσιών και διακρίνεται σε τακτικά 
και έκτακτο. 

Απαιτούμενο προσωπικό της επιχείρησης: 

ΔΙΕΥΘΥΝΤΗΣ: Διπλωματούχος Χημικός Μηχανικός ή 
Πολιτικός Μηχανικός, με δίπλωμα ανωτάτης Σχολής του 
εσωτερικού ή αναγνωρισμένης από το Δημόσιο Σχολής 
του εξωτερικού. 

Τουλάχιστον Τριετής προϋπηρεσία σε υπεύθυνη Διοι¬ 
κητική θέση ιδιωτικής Επιχείρησης ή Δημόσιου Οργανι¬ 
σμού. 

Απαραίτητα γνώστης της Αγγλικής γλώσσας. 

Οικονομική και Διοικητική Υπηρεσία. 

ΠΡΟΪΣΤΑΜΕΝΟΣ: Πτυχίο Ανωτάτης Οικονομικής Σχο¬ 
λής. 

Διετής τουλάχιστον προϋπηρεσία σε υπεύθυνη Διοικη¬ 
τική θέση ιδιωτικής επιχείρησης ή Δημόσιου Οργανι¬ 
σμού. 

Δικαίωμα υπογραφής ισολογισμού. 

ΔΙΟΙΚΗΤΙΚΟΣ ΥΠΑΛΛΗΛΟΣ: Απόφοιτος Μέσης Εκπαί¬ 
δευσης. 

Αριστη γνώση χειρισμού γραφομηχανής. 

Γνώσεις χειρισμού Ηλεκτρονικού Υπολογιστή. 

Προαιρετικά: Απόφοιτος ιδιωτικής σχολής Λογιστών. 

Γνώστης Αγγλικής γλώσσας. 

ΤΑΜΙΑΣ: Απόφοιτος Μέσης Εκπαίδευσης. 

Προαιρετικό: προϋπηρεσία σαν ταμίας ϊ) εμπειρία σε 
λογιστικά θέματα. 

Τεχνική Υπηρεσία. 

ΠΡΟΪΣΤΑΜΕΝΟΣ: Τεχνολόγος Μηχανικός πτυχιούχος 
της Σχολής Τεχνολογικών Εφαρμογών των ΤΕΙ. 

Τουλάχιστον 2ετής αποδεδειγμένη εμπειρία σε θέματα 
δικτύων ύδρευσης - αποχέτευσης καθώς και σε διαδικα¬ 
στικά θέματα ανάθεσης μελετών και εργολαβιών τεχνικών 
έργων. 

Εμπειρία στη λειτουργία μονάδων βιολογικού καθαρι- 
σμού. 

Γνώση τουλάχιστον μιας ξένης γλώσσας. 

Μηχανικός Εμπορικού Ναυτικού: Πτυχιοϋχος της Σχο¬ 
λής Εμπορικού Ναυτικού με εμπειρία στη λειτουργία αφα¬ 
λάτωσης νερού. 

ΤΕΧΝΙΤΕΣ: 

Υδραυλικός: Πτυχίο Μέσης Τεχνικής Σχολής αντίστοι¬ 
χης ειδικότητας ή εμπειρία ισοδυναμούσα με εξειδί- 
κευση. 

Ηλεκτρολόγος: Πτυχίο Μέσης Τεχνικής Σχολής αντί¬ 
στοιχης ειδικότητας ή εμπειρία ισοδύναμη με εξειδίκευση 
και άδεια ηλεκτροτεχνίτη εγκαταστάσεων. 

ΕΡΓΑΤΕΣ: 

Μέχρι τέσσερις εργάτες. 

Το προσωπικό της Επιχείρησης διακρινεται σε τακτικό 
και έκτακτο. 

Τακτικό είναι το προσωπικό που κατέχει θέσεις εργασίας 
οι οποίες ρναφέρονται πιο πάνω και συνδέεται με την Επι¬ 
χείρηση με σχέση εργασίας ιδιωτικού δικαίου αορίστου 
χρόνου. 

Έκτακτο προσωπικό είναι αυτό που προσλαβάνεται από 
την Επιχείρηση για την κάλυψη παροδικών και έκτακτων 
αναγκών, όπως αυτές καθορίζονται στο άρθρο 8 του πα¬ 
ρόντος Οργανισμού Εσωτερικής Υπηρεσίας και συνδέεται 
με την Επιχείρηση με σύμβαση εργασίας ιδιωτικού δικαίου 
ορισμένου χρόνου ή έργου. 

Κάθε εργαζόμενος που ανήκει στο τακτικό προσωπικό, 
κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατόν στο πραγματικό της 
περιεχόμενο. Η ανάλυψη της ευθύνης από έναν εργαζό¬ 
μενο περισσότερων από μιας θέσης εργασίας, γίνεται εάν 
κριθεί αυτό σκόπιμο, με εισήγηση του Διευθυντή στο Διοι¬ 
κητικό Συμβούλιο. 

Οι θέσεις ερασίας που αναφέρθηκαν πιο πάνω δεν είναι 
απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της Επιχείρησης. 

Ο ανώτατος αριθμός τακτικού προσωπικού της Επιχεί¬ 
ρησης μπορεί να φτάσει τους 12 εργαζομένους. Σε περί¬ 
πτωση επέκτασης των δραστηριοτήτων της Επιχείρησης ο 
αριθμός αυτός μπορεί να αυξηθεί με τροποποίηση του πα¬ 
ρόντος Οργανισμού, η οποία θα περιλαμβάνει τις νέες 
απαιτούμενες ειδικότητες και το νέο απαιτούμενο αριθμό 
προσωπικού. 

Αρθρο 8 

Χρησιμοποίηση έκτακτου προσωπικού 

Με απόφαση του Διοικητικού Συμβουλίου της Επιχείρη¬ 
σης και με σκοπό την εκπόνηση των μελετών ή την εκτέ¬ 
λεση εργασιών επίβλεψης, σχεδιασμού, προγραμματι¬ 
σμού, οργάνωσης κ.λπ. είναι δυνατόν να προσλαμβάνεται 
με σύμβαση ορισμένου χρόνου ή έργου έκτακτο επιστημο¬ 
νικό προσωπικό για κάλυψη ίων παραπάνω αναγκών. Το 
προσωπικό αυτό πρέπει να έχει αποδεδειγμένη κατάρτιση 
ή εμπειρία πάνω στο ειδικό θέμα για το οποίο συνάπτεται 
η σύμβαση. 

Επίσης μπορεί να προσλαμβάνει έκτακτο προσωπικό με 
σύμβαση ιδιωτικού δικαίου για τη αντιμετώπιση κατεπει- 
γουσών υπηρεσιακών αναγκών εμφανιζομένων στις περι¬ 
πτώσεις: 

α) Κενώσεις θέσεων και μέχρι πληρώσεως αυτών, εφό¬ 


σον έχει κινηθεί ή νόμιμη διαδικασία για την πλήρωση αυ¬ 
τών. 

β) Απουσίας τακτικού προσωπικού λόγω αδειών (κανο¬ 
νικών, κ.ο.), αδικαιολογήτου απουσίας κ.λπ. και για το 
αντίστοιχο χρονικό δίαστημα. 

γ) Κάλυψη εποχιακών ή άλλων περιοδικών ή με μόνιμο 
χαρακτήρα αναγκών που δεν εμπίπτουν σε μια από τις (α) 
και (β) περιπτώσεις και για ορισμένο πάντοτε χρόνο, καθο¬ 
ριζόμενο από το Διοικητικό Συμβούλιο, δυνάμενο να πα- 
ραταθεί με τις ανάγκες για τις οποίες έγινε η πρόσληψη. 

Η πρόσληψη ενεργείται δι' αποφάσεων του Προέδρου 
του Δ.Σ. Η σύμβαση εργασίας λογίζεται καταρτισθεΐσα 
από της αναλήψεως υπηρεσίας και λύεται αυτοδικαίως 
όταν λήξει ο χρόνος διάρκειας της χωρίς καταβολή ουδε- 
μίας αποζημίωσης. Για την αυτοδίκαια λύση της συμβά- 
σεως εργασίας εκδίδεται διαπιστωτική πράξη από το αρ¬ 
μόδιο για την πρόσληψη όργανο. 

Οι αποδοχές του έκτακτου προσωπικού ρυθμίζονται με 
απόφαση του Δ.Σ. 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 
ΓΙΑ ΠΛΗΡΩΣΗ ΚΕΝΩΝ ΘΕΣΕΩΝ 

Αρθρο 9 

1. Το προσωπικό της ΚΕΥΑ ΟΙας προσλαμβάνεται με 
επιλογή από το Διοικητικό Συμβούλιο ή από επιτροπή που 
ορίζεται από το ΔΣ μετά από εισήγηση του Δ/ντή Υπηρε¬ 
σιών και οι προσλήψεις γίνονται υποχρεωτικά κατά σειρά 
του πίνακα επιτυχόντων. 

2. Κριτήρια επιλογής υποψηφίων. 

Σαν κριτήριο επιλογής θεωρούνται τα απαραίτητα και 
προαιρετικά προσόντα που προβλέπονται στο άρθρο 7 του 
παρόντος ΟΕΥ της ΚΕΥΑ. 

3. Προκήρυξη θέσεων και υποχρεώσεις υποψηφίων. 

Η προκήρυξη των θέσεων δημοσιεύεται στις τοπικές 
εφημερίδες της Σαντορίνης και σε μια τουλάχιστον εφη¬ 
μερίδα πανελλήνιας κυκλοφορίας. 

Οι υποψήφιοι εντός 15 ημερών από την ημερομηνία της 
δημοσίευσης της προκύρηξης υποβάλλουν στην Κοινό¬ 
τητα Οίας αίτηση, στην οποία επισυνάπτονται όλα τα απαι- 
τουμενα δικαιλογητικά. 

4. Διαδικασία επιλογής υποψηφίων για πλήρωση θέ¬ 
σεων. 

Η πλήρωση των κενών και κενούμενων θέσεων εργα¬ 
σίας ενεργείται ύστερα από απόφαση του Διοικητικού 
συμβουλίου της Επιχείρησης για την ανάγκη της πλήρω¬ 
σης των θέσεων. 

Η πρόσληψη του προσωπικού για την πλήρωση των 
ανωτέρω θέσεων και η επιχειρησιακή κατάσταση προο- 
λαμβανομένων διέπεται από τη διάταξη του παρόντος κε¬ 
φαλαίου. 

5. Πράξη πρόσληψης. 

Η πρόσληψη ενεργείται με απόφαση του Προέδρου της 
ΚΕΥΑ Οίας. 

Στην απόφαση πρόσληψης, αναφέρονται όλα τα απα¬ 
ραίτητα προς τούτο στοιχεία και ειδικότερα το ονοματε¬ 
πώνυμο του προσλαμβανομένου με τα τυπικά προσόντα 
του: το μισθολογικό κλιμάκιο, η ειδικότητα όπως και η 
αποκλειστική προθεσμία μέσα στην οποία πρέπει να προ- 
σέλθει για ανάληψη υπηρεσίας που δεν μπορεί να υπερ¬ 
βαίνει τις 15 ημέρες. 

Η απόφαση κοινοποιείται στους επιτυχόντες με συστη¬ 
μένη ταχυδρομική επιστολή. Μαζί κοινοποιείται και η από- 

φάση του Διοικητικού Συμβουλίου με την οποία καθορίζο¬ 
νται οι αποδοχές των εργαζομένων. Η σύμβαση εργασίας 
λογίζεται με την ανάληψη υπηρεσίας από τον προσλαμβα¬ 
νόμενο που βεβαιώνεται προσηκόντως από την υπηρε¬ 
σία. 

Τυχόν ενστάσεις υποβάλλονται δια τους Τμήματος Διοί¬ 
κησης στον Πρόεδρο του Δ.Σ. εντός 10 ημερών από την 
ημερομηνία έκδοσης των αποτελεσμάτων. Για τις ενστά¬ 
σεις αποψαίνεται τελεσίδικα το Δ.Σ. της Επιχείρησης. 

Αρθρο 10 

ΜΙΣΘΛΟΓΙΚΗ ΚΑΤΑΤΑΞΗ - ΕΞΕΛΙΞΗ ΠΡΟΣΩΠΙΚΟΥ 

1. Τα μισθολογικά κλιμάκια - αποδοχές του προσωπικού 
της ΚΕΥΑ Οίας ορίζονται όπως των Δημοτικών Υπαλλή¬ 
λων και όπως αυτά ισχύουν κάθε φορά τροποποιού¬ 
μενα. 

2. Το προσωπικό της ΚΕΥΑ κατατάσσεται και εξελίσσε¬ 
ται με μισθολογικά κλιμάκια όπως αυτά ορίζονται στο άρ¬ 
θρο 3 του Ν. 1505/84. 

3. Σε κάθε μισθολογικά κλιμάκιο αντιστοιχεί ίδιος βασι¬ 
κός μισθός ανεξάρτητα από την ειδικότητα, την κατηγο¬ 
ρία, τη θέση, την ιδιότητα (υπαλλήλου ή εργατοτεχνίτη) 
του εργαζόμενου. 

4. Κάθε εργαζόμενος στην ΚΕΥΑ Οίας, ανάλογα με τα 
ειδικά τυπικά του προοόντα, που απαιτούνται *για την 
πρόσληψή του, κατάσσεται στο προβλεπόμενο από τις 
διατάξεις της παραπάνω παραγράφου μισθολογικά κλιμά¬ 
κιο και παίρνει τις αντίστοιχες αποδοχές. 

5. Για τον καθορισμό των αποδοχών του προσωπικού 
της ΚΕΥΑ Οίας, εφαρμόζονται τα άρθρα 3 μέχρι 12 και άρ¬ 
θρα 16,19, 25 παρ. 3 του Ν. 1505/84 όπως ισχύουν κάθε 
φορά με τις παρακάτω επιμέρους τροποποιήσεις: 

α) Οι αρμοδιότητες που προβλέπονται από τα παρα¬ 
πάνω άρθρα του Ν. 1505/84 για το υπηρεσιακό συμβούλιο 
ανατίθενται στο Διοικητικό Συμβούλιο της ΚΕΥΑ Οίας. 

β) Στην περίπτωση που οι δύο σύζυγοι εργάζονται στη 
ΚΕΥΑ το επίδομα οικογενειακών βαρών του άρθρου 11 
του Ν. 1505/84 καταβάλλεται στον ένα απ’ αυτούς κατ’ 
επιλογή τους. 

γ) Ως υπηρεσία για την κατάταξη και εξέλιξη του προσω¬ 
πικού στα μισθολογικά κλιμάκια και για την χορήγηση του 
επιδόματος χρόνου υπηρεσίας υπολογίζεται η αποδεικνυ- 
όμενη προϋπηρεσία στο Δημόσιο, ΝΠΔΔ, ΟΤΑ ή τον ιδιω¬ 
τικό τομέα επί πλέον των περιπτώσεων που αναφέρονται 
στο άρθρο 16 του Ν. 1505/84. 

6. Στο προσωπικό της ΚΕΥΑ Οίας καταβάλλονται τα 
επιδόματα εορτών Χριστουγέννων και Πάσχα και επίδομα 
άδειας που υπολογίζονται σύμφωνα με τις διατάξεις της 
εργατικής νομοθεσίας. 

Για την αποζημίωση ισχύουν οι διατάξεις που προ βλέπο¬ 
νται στο άρθρο 300 του Ν. 1188/81 όπως κάθε φορά τρο¬ 
ποποιούμενες ισχύουν. 

7. Το Διοικητικά Συμβούλιο της ΚΕΥΑ ορίζει σε κάθε 
περίπτωση μ' απόφασή του και μετά από πρόταση του Δ/ 
ντή Υπηρεσιών τις αποζημιώσεις και οδοιπορικά έξοδα 
που καταβάλλονται για την εκτέλεση υπηρεσίας εκτός 
έδρας της Επιχείρησης, σύμφωνα με τις διατάξεις της ερ¬ 
γατικής νομοθεσίας. 

8. Στο προσωπικό της ΚΕΥΑ Οίας χορηγούνται τα κά¬ 
τωθι επιδόματα. 

α. Επίδομα ανθυγιεινής εργασίας στο προσωπικό που 


εργάζεται σε ανθυγιεινούς και σε ποσοστό 20% επί του 
βασικού μισθού. 

Το επίδομα αυτό χορηγείται και στο προσωπικό που 
χρησιμοποιεί (χειρίζεται) Η/Υ. 

β) Επίδομα επικίνδυνης εργασίας σε ποσοστό 10% επί 
του βασικού τους μισθού στο προσωπικό που εργάζεται σ' 
επικίνδυνους χώρους. 

Οι χώροι ανθυγιεινής και επικίνδυνης εργασίας θα προ- 
ταθούν από το Δ.Σ. των εργαζομένων και θα επιβεβαιω¬ 
θούν από το Δ.Σ. της ΚΕΥΑ Οίας. 

γ) Επίδομα Επίβλεψης στους επιβλέποντες χορηγείται 
σε ποσοστό 20% επί του βασικού τους μισθού για όσο 
χρόνο διαρκεί η επίβλεψη εκτέλεσης νέων έργων. 

δ) Επίδομα - ΚΕΥΑ εκ δρχ, 6.000. 

9. Σε περίπτωση που οι αποδοχές κατηγορίας ή κατηγο¬ 
ριών προσωπικού της ΚΕΥΑ Οίας όπως καθορίζονται πα¬ 
ραπάνω υπολείπονται εκείνων που προβλέπει η ΕΣΣΕ του 
αντίστοιχου σε σχέση εργασίας ιδιωτικού δικαίου προσω¬ 
πικού των ΟΤΑ ή οι ειδικές κλαδικές συμβάσεις εργασίας 
για την αμοιβή των κατηγοριών αυτών θα ισχύουν οι παρα¬ 
πάνω ΕΣΣΕ μετά από αίτηση του ενδιαφερομένου. 

Τα ίδια ισχύουν και για τους νεοπροσλαμβανομένους. 

10. Χορηγείται επίδομα θέσης, στο Δ/ντή στους Προϊ¬ 
σταμένους και στους υπεύθυνους των συνεργείων όπως 
προβλέπεται από τις ΕΣΣΕ. 

11. Το Διοικητικό Συμβούλιο της ΚΕΥΑ Οίας μπορεί με 
απόφασή του: 

α. Να προσαυξάνει τους βασικούς μισθούς (Μ.Κ.) κατά 
περίπτωση με ποσοστά π ροοαύξησης κυμαινόμενα από 
1% μέχρι 50%. 

β. Να χορηγεί πριμ στους εργαζομένους κατά περί¬ 
πτωση σ’ ορισμένη χρονική διάρκεια και σ’ απόλυτο ποσό 
που καθορίζεται από το Δ.Σ. της ΚΕΥΑ Οίας. 

γ. Να καθορίζει το μισθό του Δ/ντή όπως εκείνο κρίνει. 

12. Οι τυχόν παροχές σε είδος που χορηγούνται στο 
προσωπικό των ΟΤΑ με σχέση εργασίας ιδιωτικού δικαίου 
που προβλέπεται στην ΕΣΣΕ των ΟΤΑ καταβάλλονται και 
στο προσωπικό της ΚΕΥΑ Οίας. 

Αρθρο 11 

Ανάκληση πρόσληψης 

Η πρόσληψη ανακαλείται σε περίπτωση που ο προσλπ- 
φθείς δεν παρουσιαστεί αδικαιολόγητα στην εργασία του 
κατά την καθορισμένη ημερομηνία ή στην περίπτωση που 
ο προσληφθείς δεν αποδεχθεί αυτήν ρητώς. Στην περί¬ 
πτωση αυτή την θέση καταλαμβάνει με απόφαση του Δ.Σ. 
πρώτος αναπληρωματικός από τον πίνακα των επιτυχό- 
ντων. 

Αρθρο 12 

Δοκιμαστική υπηρεσία 

1. Ο προσλαμβανόμενος διανύει ετήσια δοκιμαστική 
υπηρεσία στη διάρκεια της οποίας μπορεί να απολυθεί με 
αιτιολογημένη απόφαση του Δ.Σ. για λόγους που ανάγο¬ 
νται στην Υπηρεσία. 

2. Η πρόσληψη και η απασχόληση με δοκιμή θεωρείται 
σαν σύμβαση εργασίας ορισμένου χρόνου. 

3. Ένα μήνα πριν τη συμπλήρωση της δοκιμαστικής 
υπηρεσίας το Δ.Σ. μετά από εισήγηση του Δ/ντή Υπηρε¬ 
σίας υποχρεώνεται να αποφανθεί αν ο προσληφθείς είναι 
κατάλληλος προς συνέχιση της παροχής των υπηρεσιών 
του. 

4. Ο κατά τα παραπάνω 1,2 και 3 παραγράφους κριθείς 
απολυταίος ή ακατάλληλος για τη συνέχιση παροχής των 
υπηρεσιών του απολύεται υποχρεωτικά. 

5. Εάν ο προσληφθείς κριθεί κατάλληλος καταλαμβάνει 
οργανική θέση και η σύμβαση εργασίας κηρύσσεται αορί¬ 
στου χρόνου και με τους ίδιους όρους της δοκιμαστικής 
περιόδου. 

Αρθρο 13 

Μιοθολογική προαγωγή του προσωπικού 

1. Οι μισθολογικές προαγωγές γίνονται κάθε φορά μόνο 
κατά ένα μισθολογικό κλιμάκιο και μέχρι του ανώτατου μι- 
σθολογικοϋ κλιμακίου της ειδικότητας του μισθωτού. 

2. Οι μισθολογικές προαγωγές του προσωπικού γίνονται 
σύμφωνα με τις διατάξεις του άρθρου 10 του Ο.Ε.Υ. 

3. Οι κάθε φύσεως μισθολογικές προαγωγές του προ¬ 
σωπικού (μιοθολογική προαγωγή, χορήγηση επιδομάτων 
κ.λπ.) γίνονται με απόφαση του αρμοδίου προς τούτο ορ¬ 
γάνου. 

Άρθρο 14 

Υπερωριακή απασχόληση. 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή έκτακτων ανα¬ 
γκών, εφαρμοζομένων των ισχυουσών διατάξεων της ερ¬ 
γατικής νομοθεσίας (μετά από έγκριση από τις αρμόδιες 
αρχές). Η υπερωριακή απασχόληση αποφασίζεται από τον 
Δ/ντή Υπηρεσιών και ανάλογα με τις εκάστοτε παρουσια- 
ζόμενες ανάγκες της Επιχείρησης. 

Άρθρο 15 

Κωλύματα παροχής εργασίας 

1. Δεν οφείλονται αποδοχές στον προσληφθέντα για μη 
παραχθείσα εργασία από υπαιτιότητά του. 

2. Ο προσληφθείς διατηρεί την αξίωση για αποδοχές αν 
κωλύεται να εργασθεί ένεκα σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε ποσό το οποίο ο προσληφθείς δικαιού¬ 
ται να λάβει κατά τη διάρκεια του κωλύματος, λόγω υπο¬ 
χρεωτικής εκ του νόμου ασφάλισης εκπίπτει από τις οφει- 
λόμενες αποδοχές. 

Άρθρο 16 

Άδειες προσωπικού και χρόνος εργασίας 

1. Για τις άδειες (κανονική - άνευ αποδοχών - εκπαιδευ¬ 
τική) και το χρόνο εργασίας ισχύουν οι διατάξεις της εργα¬ 
τικής νομοθεσίας. 

Οι ώρες έναρξης και λήξης εργασίας ορίζονται αναλό- 
γως των συνθηκών και του τόπου απασχόλησης από τον 
Διευθυντή Υπηρεσιών τηρουμένων των διατάξεων της ερ¬ 
γατικής νομοθεσίας. 

2. Ο Δ/ντής Υπηρεσιών προγραμματίζει έγκαιρα και κα¬ 
θορίζει την εποχή χορήγησης της άδειας και την σειρά 
προτεραιότητας των δικαιουμένων και εντός των χρονικών 
ορίων που ορίζει η εργατική νομοθεσία. Οι κανονικές 
άδειες είναι υποχρεωτικές για το προσωπικό. 

3. Σε περίπτωση γάμου του εργατοϋπαλλήλου ή γέννη¬ 
σης παιδιού του ή θανάτου συζύγου ή συγγενούς του μέχρι 
2ου βαθμού εξ αίματος ή αγχιστείας χορηγείται άδεια 
απουσίας με αποδοχές 3 ημερών. Κατά τον ίδιο τρόπο χο- 


ρηγήται στο προσωπικό άδεια απουσίας για μια ημέρα με 
αποδοχές την ημέρα της ονομαστικής του εορτής. 

4. Στους εργατοϋπαλλήλους που μετέχουν σε τμηματι¬ 
κές ή πτυχιακές εξετάσεις σε ανώτερες ή ανώτατες σχο¬ 
λές χορηγείται άδεια απουσίας με αποδοχές μέχρι 10 μέ¬ 
ρες το χρόνο με την υποχρέωση του εργαζομένου να προ¬ 
σκομίσει βεβαίωση συμμετοχής στις εξετάσεις. 

Για τις μητέρες εργαζόμενες καθορίζεται μειωμένο 
ωράριο εργασίας κατά 2 ώρες την ημέρα για τον πρώτο 
χρόνο και 1 ώρα για τον δεύτερο χρόνο ηλικίας του παι¬ 
διού. 

Χορητείται γονική άδεια στον εργαζόμενο σύζυγο ή 
στην σύζυγο μέχρι και 1 χρόνο χωρίς αποδοχές, εφ’ όσον 
έχουν παιδιά που παρουσιάζουν σοβαρή ασθένεια διαπι¬ 
στωμένη από την αρμόδια υγιεινομική επιτροπή του ίΚΑ. 

Το προσωπικό της ΚΕΥΑΟΙας ακολουθεί τις αργίες των 
δημοτικών υπαλλήλων. 

Άδειες απουσίας για λόγους υγείας με πλήρεις αποδο¬ 
χές και για χρονικό διάστημα μέχρι 30 ημέρες σε ένα έτος 
χορηγείται από τον αρμόδιο ασφαλιστικό οργανισμό 
ύστερα από έγγραφη γνωμάτευση του αρμόδιου γιατρού ή 
επιτροπής. 

Άδειες απουσίας λόγω υγείας με πλήρεις αποδοχές και 
για χρονικό διάστημα μεγαλύτερο των 30 ημερών και μέχρι 
90 ημέρες μέσα σε ένα έτος δύναται να χορηγεί το Δ.Σ. 
ύστερα από έγγραφη γνωμάτευση ιατρού οριζομένου από 
αυτό επιπλέον· της προηγουμένης διαδικασίας. 

Σε περίπτωση σοβαρής ασθένειας το Δ.Σ. μπορεί να πα¬ 
ρατείνει την άδειο απουσίας με πλήρεις αποδοχές για ένα 
ακόμα τρίμηνο ώστε ο εργαζόμενος να μπορεί να απου¬ 
σιάζει λόγω υγείας μέσα σε ένα έτος συνολικά 6 μήνες 
αφού προσκομίσει έγγραφη γνωμάτευση της αρμόδιας 
επιτροπής του ασφαλιστικού φορέα και γνωμάτευση ια¬ 
τρού οριζομένου από το Δ.Σ. 

Αρθρο 17 

Μητρώο και σύστημα αξιολόγησης προσωπικού 

Για όλο το προσωπικό τηρείται, από την Διοικητική Υπη¬ 
ρεσία μητρώο που περιλαμβάνει όλα τα αναγκαία στοιχεία 
που αφορούν την υπηρεσιακή κατάσταση των εργαζομέ¬ 
νων όπως: 

α) Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των 
παιδιών, διεύθυνση κατοικίας και τηλέφωνο. 

β) Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά 
καιρούς, καθώς και τις αποφάσεις οικονομικής προαγω¬ 
γής και τις χορηγηθείσες έκτακτες αποδοχές. 

γ) Τις κάθε είδους άδειες που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και τις πειθαρχικές ποινές. 

δ) Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

ε) Τις ετήσιες εκθέσεις αξιολόγησης. 

Η αξιολόγηση του προσωπικού γίνεται μία φορά το 
χρόνο με τη μέθοδο της βαθμολόγησης κριτηρίων. Τα κρι¬ 
τήρια αυτά συνοδεύονται από συντελεστές βαρύτητας οι 
οποίοι διαφοροποιούνται ανάλογα με τη θέση εργασίας 
και καθορίζονται με απόφαση του Δ.Σ. μετά από εισήγηση 
του Διευθυντή. Τα κριτήρια αξιολόγησης είναι: 

Καλή γνώση της εργασίας. 

Προθυμία και πρωτοβουλία. 




ά> €■£. 734 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ} 


8791 


Αποτελεσματικότητ(\ 

Συνεργασιμότητα και συλλογικότητα. 

Συνέπεια και επιμέλεια. 

Μια φορά το χρόνο οι Προϊστάμενοι υπηρεσιών συντά- 
σουν έκθεση αξιολόγησης των εργαζομένων. Οι εκθέσεις 
αυτές συντάοαονται για όλο το προσωπικό σε πρώτο 
βαθμό από τον αρμόδιο υπεύθυνο του τμήματος και σε 
δεύτερο από τον Διευθυντή της Επιχείρησης. Η έκθεση 
για την υπηρεσιακή δράση και επίδοση των υπευθύνων 
των τμημάτων συντάσσεται σε πρώτο βαθμό από τον Διευ¬ 
θυντή και σε δεύτερο από τον Πρόεδρο του Δ.Σ, Τέλος η 
έκθεση για τον Διευθυντή της Επιχείρησης συντάσεται 
από τον Πρόεδρο του Δ.Σ. και υποβάλλεται στο Δ.Σ. για 
έγκριση. 

Αντίγραφο της έκθεσης για την υπηρεσιακή δράση και 
επίδοση του κάθε εργαζόμενου τίθεται σε γνώση του, το 
υπογράφει και παράλληλα μπορεί να αναγράψει τις από· 
ψεις του σ’ αυτό. 

Αρθρο 18 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη ή 
παράληψη εργαζομένων, που αποτελεί παράβαση υπηρε¬ 
σιακού καθήκοντος ή αντίκειται στην υπηρεσιακή τάξη ή 
είναι απιζήμια στα συμφέροντα της Επιχείρησης. 

Το υπηρεσιακό καθήκον των εργαζομένων και οι υπο¬ 
χρεώσεις που απορρέουν απ’ αυτό, προσδιορίζονται από: 

Τις διατάξεις της κείμενης νομοθεσίας. 

Τις διατάξεις του παρόντος Οργανισμού Εσωτερικής 
Υπηρεσίας. 

Τις εντολές, εγκυκλίους και οδηγίες της Επιχείρησης 
και των αρμοδίων οργάνων. 

Τους κανόνες ασφαλείας στην εκτέλεση εργασίας. 

Τις τυχόν συμφωνίες μεταξύ επιχείρησης και εργαζομέ¬ 
νων. 

Την ατομική σύμβαση εργασίας μεταξύ της Επιχείρησης 
και του εργαζομένου. 

Την φύση της εργασίας κάθε ειδικότητας και θέσης ερ¬ 
γασίας. 

Τους κανόνες της επιστήμης και της τέχνης. 

Την καλή πίστη και τον κοινωνικό σκοπό που εκτελεί η 
Επιχείρηση. 

Παραπτώματα που δεν προβλέπονται ρητό από τον πα¬ 
ρόντα οργανισμό κατατάσονται σε μια από τις πλησιέστε- 
ρες ανάλογες ή παρεμφερείς περιπτώσεις των παραπτω¬ 
μάτων που προβλέπονται από τον παρόντα Οργανισμό και 
τον Νόμο. 

Κάθε πειθαρχικό παράπτωμα τιμωρείται ανάλογα με τη 
σοβαρότητά του σύμφωνα με τις διατάξεις αυτού του Ορ¬ 
γανισμού. 

Ενδεικτικά πειθαρχικά παραπτώματα είναι: 

α) Η αναξιοπρεπής και ανάρμοστη συμπεριφορά και δια¬ 
γωγή μέσα στην Επιχείρηση ή έξω απ' αυτήν, τόσο απένα¬ 
ντι στους συναδέλφους όσο και απέναντι σε τρίτους. 

β) Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άνρηση εκτέλεση της εργασίας 
που του έχει ανατεθεί. 

γ) Η φθορά από εγκατάλειψη, η κακή χρήση και απώλεια 
αντικειμένων (υλικά εργαλεία) που αποτελούν περιουσία 
της Επιχείρησης, καθώς και η μη έγκαιρη αναφορά της 
φθοράς ή της απώλειας στους Προϊσταμένους. 

δ) Η αποσιώπηση πειθαρχικών παραπτωμάτων των υφι¬ 
σταμένων από τους Προϊσταμένους. 


ε) Η παράληψη της άσκησης του επιβεβλημένου υπηρε¬ 
σιακού ελέγχου. 

στ) Η υπεξαίρεση η ιδιόχρηση των περιουσιακών στοι¬ 
χείων της Επιχείρησης. 

ζ) Η χρησιμοποίηση της ιδιότητας του εργαζομένου 
στην Επιχείρηση για ίδιο όφελος ή έναντι οποιοσδήποτε 
ανταλλάγματος προς όφελος τρίτου, κατά παράβαση του 
υπηρεσιακού καθήκοντος, της υποχρέωσης πίστης προς 
την Επιχείρηση, των χρηστών και συναλλακτικών ηθών. 

Αρθρο 19 

Πειθαρχικές κυρώσεις 

Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. Κάθε πειθαρχικό παρά¬ 
πτωμα έχει ως άμεση συνέπεια την επιβολή πειθαρχικής 
ποινής. 

Αρμόδια όργανα για την επιβολή των πειθαρχικών ποι¬ 
νών είναι ο Διευθυντής, το πρωτοβάθμιο, καθώς και το 
δευτεροβάθμιο Πειθαρχικό Συμβούλιο της Επιχείρησης. 

Οι πειθαρχικές ποινές που επιβάλλονται είναι: 

Προφορική παρατήρηση και έγγραφη παρατήρηση. 

Η έγγραφη επίπληξη. 

Το πρόστιμο. 

Η προσωρινή παύση. 

Η οριστική απόλυση. 

Το πρωτοβάθμιο Πειθαρχικό Συμβούλιο είναι τριμελές 
και συγκροτείται από ένα μέλος του Δ.Σ. ως πρόεδρο, από 
τον Διευθυντή της Επιχείρησης και από τον Προϊστάμενο 
της υπηρεσίας που ανήκει ο εργαζόμενος, η περίπτωση 
του οποίου πρόκειται να εξετασθεί. 

Το δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του Δ.Σ., εκ των 
οποίων το ένα προεδρεύει, από το Διευθυντή της Επιχεί¬ 
ρησης και από τον Προϊστάμενο της υπηρεσίας που ανήκει 
ο εργαζόμενος, η περίπτωση του οποίου πρόκειται να εξε- 
τασθεί και από ένα εκπρόσωπο των εργαζομένων. 

Οι πειθαρχικές παραβάσεις του διευθυντή τιμωρούνται 
με απόφαση του Δ.Σ. της Επιχείρησης ύστερα από εισή¬ 
γηση του Προέδρου της. 

Πριν από την επιβολή των ποινών ο Διευθντής της Επι¬ 
χείρησης οφείλει με έγγραφό του να καλέσει τον εργαζό¬ 
μενο που υπέπεσε σε πειθαρχικό παράπτωμα να απολο- 
γηθεί εγγράφως εντός τριών (3) ημερών. Αν περάσει η πα¬ 
ραπάνω προθεσμία άπρακτη, τότε κρίνεται αναπολόγητος 
και του επιβάλλεται ποινή. 

Έγγραφο της Επιχείρησης, το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεΐ- 
χαι να το παραλάβει, θεωρείται ότι του επιδόθηκε νόμιμα 
μόλις περάσουν πέντε (5) ημέρες από την τοιχοκόλληση 
του εγγράφου στον πίνακα ανακοινώσεων της Επιχείρη¬ 
σης. Η ημέρα της τοιχοκόλλησης όπου υπογράφουν τρείς 
(3) μάρτυρες υπάλληλοι της Επιχείρησης. 

Σε περίπτωση επιβολής ποινής ο εργαζόμενος μπορεί 
μέσα σε προθεσμία τριών (3) ημερών να προσβάλλει την 
απόφαση στο αμέσως ανώτερο πειθαρχικό όργανο. 

Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον ενδιαφερό¬ 
μενο στο αρμόδιο Διοικητικό Δικαστήριο μέσα στην προ¬ 
θεσμία που ορίζει ο νόμος. Στην περίπτωση αυτή ανα¬ 
στέλλεται η εκτέλεση της ποινής. 

Το πρόστιμο ως πειθαρχιή ποινή μπορεί να φτάσει μέχρι 
το 1/5 των μηνιαίων αποδοχών του εργαζομένου. 

Η προσωρινή παύση που επιβάλλεται είναι τουλάχιστον 
δεκαπέντε (15) ημερών και μικρότερη των τριών (3) μηνών 
χωρίς να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγησαν 
σ' αυτό, το ύψος της υλικής ή ηθικής βλάβης που υπέστη η 
Επιχείρηση και η τυχόν υποτροπή ή συρροή παραπτωμά¬ 
των. 

Το πειθαρχικό παράπτωμα παραγράφεται σε ένα χρόνο 
από την ημέρα που ο διευθυντής έλαβε γνώση τόσο του 
αδικήματος όσο και του υπευθύνου σε κάθε περίπτωση το 
αδίκημα παραγράφεται μετά από τρία (3) χρόνια από την 
διάπραξη. Η παραγραφή ως προς τον φερόμενο ως υπαί¬ 
τιο. Η παραγραφή προγενέστερου πειθαρχικού παραπτώ¬ 
ματος αναστέλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα 
που διαπράχθηκε με σκοπό την συγκάλυψη του πρώτου. 
Πειθαρχικό παράπτωμα που έχει παραγράφει και διαπι¬ 
στώνεται τυχαία κατά την διερεύνηση άλλου παραπτώμα¬ 
τος, λαμβάνεται υπόψη ως επιβαρυντική περίπτωση στην 
επιμέτρηση της ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκλιση, είναι ανεξάρτητη από την πειθαρ¬ 
χική διαδικασία, το Δ.Σ. όμως σε περίπτωση ποινικής δίω¬ 
ξης μπορεί να αναστέλει την πειθαρχική διαδικασία μέχρι 
πέρατος της εκκρεμοδικίας. 

Πραγματικά γεγονότα που βεβαιώθηκαν κατά την ποι¬ 
νική διαδικασία αξιολογούνται και λαμβάνσνται ελεύθερα 
υπόψη από τα Πειθαρχικά Συμβούλια. 

Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας, αν πειθαρχικά είχε κριθεί ότι δεν 
έπρεπε να επβληθεί πειθαρχική ποινή, στην δε ποινική 
διαδικασία βεβαιώθηκαν περιστατικά που δεν είχε υπόψη 
του το Πειθαρχικό Συμβούλιο. 

Μέσα σε ένα χρόνο από την έκδοση αμετάκλητης 
αθωωτικής απόφασης από το ποινικό δικαστήριο, αν πει¬ 
θαρχικά είχε επιβληθεί ποινή, είναι δυνατή η επανάληψη 
της πειθαρχικής διαδικασίας, εκτός αν η απαλλαγή οφεί¬ 
λεται σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελλσ του εργαζομένου και λαμβάνοναι υπόψη 
στην υπηρεσιακή του εξέλιξη. 


Άρθρο 20 
Ηθικές Αμοιβές 

Για εξαιρετικές πράξεις κατά την εκτέλεση της Υπηρε¬ 
σίας και για εξαιρετική απόδοση δύναται με απόφαση του 
Δ.Σ. να απσνέμονται στο προσωπικό ηθικές αμοιβές ως 
εξής: 

α) Ευαρέσκεια. 

β) Γραπτός έπαινος ανακοινοίι μένος και στο υπόλοιπο 
προσωπικό. 

Άρθρο 21 

Με την εφαρμογή του παρόντος ΟΥΕ πρέπει να χορη¬ 
γείται ένα αντίτυπο σε κάθε τακτικό δόκιμο ή έκτακτο ερ¬ 
γατοϋπάλληλο, δεν μπορεί κανείς από το εργατοϋπαλλη- 
λικό προσωπικό της ΚΕΥΑ Οίας να ισχυριστεί ότι δεν γνω¬ 
ρίζει τον παρόντα Εσωτερικό Οργανισμό Υπηρεσίας. 

Κάθε δε καινούριος εργατοϋπάλληλος δηλώνει με γρα¬ 
πτή δήλωση ότι έλαβε γνώση του ΟΥΕ. Η παραπάνω γρα¬ 
πτή δήλωση αποτελεί την σύμβαση εξηρτημένης εργασίας 
που καταρτίζεται μεταξύ της ΚΕΥΑ Οίας και του εργατοϋ¬ 
παλλήλου. 

Άρθρο 22 

Ο παρών Εσωτερικός Οργανισμός Υπηρεσίας μπορεί να 
τροποποιείται ή να συμπληρώνεται με απόφαση του Δ.Σ. 
της ΚΕΥΑ Οίας που εγκρίνεται σύμφωνα με τις διατάξεις 
του Ν. 1069/80. 

Αρθρο 23 

Η ισχύς του παρόντος ΟΕΥ αρχίζει από την έγκρισή του 
από την αρμόδια Προϊσταμένη Αρχή. 

Ακροτελεύτιο Άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού της Κοινοτικής Επι¬ 
χείρησης Ύδρευσης - Αποχέτευσης Οίας για το τρέχον οι¬ 
κονομικό έτος το ύψος της οποίας δεν μπορεί να υπολογι- 
σθεΐ 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Ερμούπολη, 27 Ιουλίου 1995 

Η Περιφερειακή Διευθύντρια 
ΕΥΦΗ Δ. ΜΗΤΩΣΗ 







8794 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρϊου 34 
104 32 

22.3211 ΥΡΕΤ <3Κ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


1 Πώληση ΦΕΚ όλων των Τευχών . Σολωμού 5,1 τηλ.: 52.39.762 
ΒΙΒΛΙΟΘΗΚΗ: Σολωυού 51 τηλ.: 52.48.188 « 

1 γ ια φωτοαντίγραφα παλαιών τευχών στην οδό Σολωυού 51 τηλ.: 52.48.141 

1 Τμήμα πληροφόρησης: Για τα δημοσιεύματα των ΦΕΚ £ολωμού 51 τηλ.: 52.25.713 - 52.49.547 


3Λωμου ο, 
^.: 52.48. 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 οελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 I | Κωδικ ός οριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β 

» 

40.000 

» 

2.000 

γ) » » 

» 

Γ' 


10.000 

» 

500 

δ} » » 

» 

Δ’ 


40 000 


2.000 

ε) » » 

» 

Αναπτυξιακών Πράξεων 


25.000 

» 

1.250 

στ) » » 


Ν.Π.Δ.Δ. 

» 

10.000 


500 

ζ) » » 

» 

ΠΑΡΑΡΤΗΜΑ 

» 

5.000 


250 

η) » » 

» 

Δελτ. Εμη.& Βιομ Ιδ. 

» 

10.000 


500 

θ) » » 

» 

Αν. Ειδικού Δικαστηρίου 

» 

3.000 

* 

150 

ι> » » 

» 

Α.Ε. 8.Ε.Π.Ε, 


210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 


110.000 


5.500 


Πληροα 


:: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













